Названы ў дакуменце Касцюшка Фёдаравіч, гаспадар Камянца і Белавежскай пушчы, заснаваў славуты род Касцюшкаў-Сяхновіцкіх. Ад яго вёў сваё паходжанне нацыянальны герой Польшчы, Беларусі і Злучаных Штатаў Амерыкі генерал Тадэвуш Касцюшка, нараджэнец Берасцейшчыны. А пані Каранёўская жыла па суседстве і ўладарыла ў тыя часы над Крыўлянскім замкам — мацнейшай сярэднявечай крэпасцю ў краі. Кароль Жыгімонт гэтым сваім лістом вырашыў застарэлую спрэчку, распачатую некалі берасцейскім намеснікам Осцікавічам, на карысць арэпічан. Пра тое і сведчыла грамата.